દાદર (ઈસ્ટ)માં સ્ટેશન સામે સ્વામિનારાયણ મંદિરમાં આવેલા યોગી સભાગૃહમાં આજે કચ્છી વીસા ઓસવાળ સમાજ દ્વારા ‘ક.વી.ઓ. એજ્યુકેશન ડે’ નામનો એક કાર્યક્રમ આયોજિત કરવામાં આવ્યો છે. એજ્યુકેશનને મહત્વ આપતો આ કાર્યક્રમ શેઠ ધનજી દેવશી કચ્છી વીસા ઓસવાળ કેળવણી ફન્ડ નામના ટ્રસ્ટે સમાજે એજ્યુકેશનને લગતી સેવાનાં સો વર્ષ પૂરાં કયાર઼્ એ નિમિત્તે રાખ્યો છે જેમાં મુખ્ય મહેમાનો એજ્યુકેશન ફીલ્ડના છે. સૅમ પિત્રોડા (ઍડ્વાઇઝર-પ્રાઇમ મિનિસ્ટર ઑફ ઇન્ડિયા અને નૅશનલ ઇનોવેશન કાઉન્સિલના ચૅરમૅન), અમરીશ પટેલ (શ્રી વિલે પાર્લે કેળવણી મંડળના પ્રેસિડન્ટ) અને એસ. પી. જૈન ઇãન્સ્ટટ્યૂટના ડિરેક્ટર પ્રોફેસર પરિમલ મર્ચન્ટ એજ્યુકેશનના મહત્વને સમજાવતાં વક્તવ્ય આપશે જેમાં તેઓ પોતાના અનુભવો પણ રજૂ કરશે. ૧૯૧૨ની ૭ જાન્યુઆરીએ શરૂ થયેલા આ ટ્રસ્ટને ૧૯૪૪માં શેઠ ધનજી દેવશીએ ૫૧ હજાર રૂપિયા આપ્યા પછી એનું નામ શેઠ ધનજી દેવશી કચ્છી વીસા ઓસવાળ કેળવણી ફન્ડ રાખવામાં આવ્યું હતું.